Čaojangas
Čaojangas (kin. 朝阳区, pinyin: Cháoyáng Qū ) – vienas iš Pekino rajonų, esantis rytinėje miesto dalyje. Ribojasi su istorinio miesto centro Dongčengo rajonu, centriniais Haidiano ir Fengtajaus rajonais bei Čangpingo, Šunji, Tongdžou ir Dasingo priemiesčių rajonais. Tai daugiausiai gyventojų turintis Pekino rajonas, pasižymintis didele biurų, prekybos centrų, dangoraižių, kompanijų atstovybių, užsienio šalių (įskaitant ir Lietuvą) ambasadų koncentracija.